54 gün mühasirədə (film, 2012)

54 gün mühasirədə qısametrajlı sənədli filmi rejissor Mirsadıq Ağazadə tərəfindən 2012-ci ildə çəkilmişdir. Film 1993-cü ildə Laçın rayonunun şimal hissəsi və Kəlbəcər rayonunun işğalı zamanı erməni mühasirəsində qalan 19 nəfərin başına gələn müsibətləri əks etdirir.“54 gün mühasirədə” filminin təqdimatı olmuşdur: [rejissor Mirsadıq Ağazadənin eyniadlı sənədli filmi] //Azərbaycan.- 2012.- 11 dekabr.- S.7.

 Məzmun 
Film 1993-cü il martın 30-dan mayın 23-nə kimi Laçın rayonunun şimal hissəsi və Kəlbəcər rayonunun işğalı zamanı erməni mühasirəsində qalan 19 nəfərin başına gələn müsibətləri əks etdirir.Osmanova, A. Erməni mühasirəsində qalan laçınlıların dəhşətli anları ekranlaşdırılıb: [rejissor Mirsadıq Ağazadənin “54 gün mühasirədə” sənədli filmi haqqında] //Mərkəz. — 2012.- 5 dekabr.- S.14. Burada Laçın rayonunun Oğuldərə kənd sakini Əli Əliyev və onların arasında yeganə qadın olan Nübar Rzayevanın (cəmi 19 nəfər) mühasirənin dəhşətlərindən bəhs edən fikirləri yer alıb. Bir ailənin timsalında millətin yaşadığı ağlasığmaz hadisələr, torpaqların itkisi ilə bərabər insanların aldığı psixoloji zərbələr də filmdə yer alan əsas məqamlardır. Əli Əliyevin mühasirə zamanı cib kitabçasında etdiyi qeydlər, mühasirədən çıxandan sonrakı ilk günlərdə çəkilmiş fotoşəkillər, onunla birgə mühasirədə olmuş şəxslər haqqında məlumatlar, eləcə də erməni işğalı zamanı ailəsinin üzləşdikləri çətinliklərin lentə alındığı kadrlar da nümayiş olunub.“54 gün mühasirədə” sənədli filminin təqdimatı keçirilib

Real faktlara əsaslanan filmin çəkilməsində əsas məqsəd erməni vəhşiliklərini dünya ictimaiyyətinə çatdırmaqdır.

 Film haqqında 
Film millət vəkili Nazim Fərəcovun təşəbbüsü ilə ərsəyə gəlib.«54 gün mühasirədə» adlı sənədli filmin təqdimat mərasimi keçirilib
Əli Əliyev həmçinin "54 gün erməni mühasirəsində" adlı kitab da yazmışdır.
Əli Əliyev 24 il sonra, 2017-ci ilin iyul ayında avto qəza nəticəsində vəfat etmişdir.

 Filmin üzərində işləyənlər 
Rejissor: Mirsadıq Ağazadə
Ssenarist: Vəsilə Vahidqızı
Operator: Manaf Quliyev, İlham Cabbarov, Anar Ağazadə, Zaur Hüseynov

 İstinadlar 

Kateqoriya:2012-ci ilin Azərbaycan filmləri
Kateqoriya:Azərbaycanca filmlər